K O R R A L D U S						 

Haapsalu				21. jaanuar 2026 nr 37

Sundvalduse seadmine ja tee kohalikuks teeks määramine

Lääne maakonnas Haapsalu linnas Uuemõisa alevikus asub linna munitsipaalomandis Haava tee L1 kinnisasi (kinnistu registriosa number 2899332, katastritunnus 67401:009:0283), millel paikneb Teeregistri andmete kohaselt Haava tee (teeregistri nr 1840025). Avalikult kasutatavate Haava tee teelõikude vahele  jäävad Lepmetsa  (kinnistu registriosa number 29832, katastritunnus 18401:001:1014) ja Haudejaama tee 17 (kinnistu registriosa number 667232, katastritunnus 67401:009:1570) kinnisasjadel paiknevad kaks eravalduses olevat teelõiku. Lepmetsa ja Haudejaama tee 17 kinnisasjade omanikud on andnud nõusoleku nimetatud teelõikude avalikku kasutusse andmiseks. 

Haava tee katkematu teekasutuse tagamiseks, sealhulgas eratee ja avaliku tee lõikudel, on võimalik eratee avalikuks kasutamiseks teekasutusõiguse määramine sundvalduse seadmise teel, kokkuleppel teealuse maa kinnisasja omanikuga.

Sundvaldus on haldusaktiga kehtestatav avalik-õiguslik kitsendus, millega tagatakse tee avalik kasutus ning mille kohta tehakse kanne Piiratud Asjaõiguste Ruumiandmete Infosüsteemi (PARI). Sundvaldus kehtib kinnisasja igakordse omaniku suhtes.

Haapsalu linna üldplaneeringu (edaspidi Üldplaneering) kohaselt on tee avalikku kasutusse võtmine põhjendatud, kuna tegemist on teelõiguga, mis on juba osaliselt avalikus kasutuses oleva tee osa. Üldplaneeringus on Haava tee kavandatud jalgratta- ja jalgteena, eesmärgiga tagada kvaliteetsema avaliku ruumi kujunemine. Haapsalu linn kavandab Haava tee rekonstrueerimist, et luua võimalused jalgsi ja jalgrattaga liikumiseks. Kavandatav teelõik ühendab Hommiku kaldast Haava tänavani rajatud kergliiklustee Haudejaama teega. 

Haava tee rekonstrueerimise korral rajatakse mootorsõidukitega juurdepääs tee ääres asuvale Kase kinnistule Haava tänava (teeregistri nr 1830007) kaudu ja Lepmetsa kinnistule Haava teelt (teeregistri nr 1840025) ning Haudejaama tee 17 kinnistule säilib olemasolev mootorsõidukitega juurdepääs Haava teelt (teeregistri nr 1840025). Sundvalduse seadmine ei muuda oluliselt kinnisasja senist maakasutust, kuid sellega kaasneb igaühe õigus teel liikuda. 

Sundvalduse seadmine on põhjendatud avalike teelõikude ühendamise vajadusega ning sundvalduste seadmist välistavad asjaolud puuduvad. Sundvalduse ala ulatuses on kinnisasja omanik maamaksust vabastatud.

Haapsalu linn tagab Lepmetsa ja Haudejaama tee 17 kinnisasjadel asuva tee alal teehoiu ja võtab üle tee omaniku kohustused, õigused ja vastutuse ning kannab kõik omanikukohustuste täitmisega seotud rahalised kohustused.

Juhindudes kinnisasja avalikes huvides omandamise seaduse § 2 lg 2, § 4 lg 1 p 8, § 39 lg 1, § 39 lg 2, ehitusseadustiku § 92 lg 7, § 94 lg 1, § 94 lg 2, kohaliku omavalitsuse korralduse seaduse § 22 lg 2, Haapsalu Linnavolikogu 28.06.2019 otsuse nr 155 „Volituste andmine“, Haapsalu Linnavolikogu 20.12.2024 otsuse nr 174 „Kohalike teede andmete määramiseks ja teeregistrisse andmete esitamiseks volituste andmine“ ja haldusmenetluse seaduse 
Haapsalu Linnavalitsus 

k o r r a l d a b: 

1.	Seada Haapsalu linna  kasuks tähtajatu ja tasuta sundvaldus:
1.1	Haudejaama tee 17, Uuemõisa alevik, Haapsalu linn, Lääne maakond (kinnisasja registriosa number 667232, katastritunnus 67401:009:1570) asuva kinnisasja ca 216 m² suurusele osale Haava tee (teeregistri nr 1840025) teeosa avalikuks kasutamiseks vastavalt Piiratud Asjaõiguste Ruumiandmete Infosüsteemi (PARI) ruumiandmete tunnusega  nr 1071618 registreeritud sundvalduse ruumikujule (lisa 1).
1.2	 Lepmetsa, Uuemõisa alevik, Haapsalu linn, Lääne maakond (kinnisasja registriosa number 29832, katastritunnus 18401:001:1014) asuva kinnisasja ca 195 m² suurusele osale Haava tee (teeregistri nr 1840025) teeosa avalikuks kasutamiseks vastavalt Piiratud Asjaõiguste Ruumiandmete Infosüsteemi (PARI) ruumiandmete tunnusega  nr 1071617 registreeritud sundvalduse ruumikujule (lisa 2).

2.	Sundvaldusega määratakse käesoleva korralduse punktis 1 nimetatud kinnisasjadel asuv tee  avalikuks kasutamiseks. Sundvalduse alal, mis on tähistatud käesoleva korralduse lisades 1 ja 2, on kinnisasja igakordne omanik kohustatud taluma tee ning tee aluse maa avalikku kasutamist Haapsalu linna ja kolmandate isikute poolt.   

3.	Haapsalu linn tagab käesoleva korralduse punktis 1 nimetatud sundvalduse alal, mis on tähistatud käesoleva korralduse lisades 1 ja 2, tee teehoiu (sh rekonstrueerimine, hooldamine, remontimine) ning võtab üle tee omaniku kohustused, õigused ja vastutuse, kandes kõik omanikukohustuste täitmisega seotud rahalised kohustused.

4.	Kinnisasja omanik võib anda sundvalduse alale muid kasutusõigusi, mis ei takista sundvalduse teostamist.

5.	Määrata kohalikuks teeks ja esitada Transpordiametile tee avalikuks kasutamiseks määratud erateena teeregistrisse kandmiseks Lääne maakonnas Haapsalu linnas Uuemõisa alevikus Haava tee (teeregistri nr 1840025) järgmised teelõigud:
4.1 Haudejaama tee 17 kinnisasjal (kinnistu registriosa number 667232, katastritunnus 67401:009:1570) asuv teelõik pikkusega 25 meetrit, lõigu algus (m) 92, lõigu lõpp (m) 117;
4.2 Lepmetsa kinnisasjal (kinnistu registriosa number 29832, katastritunnus 18401:001:1014) asuv teelõik pikkusega 25 meetrit, lõigu algus (m) 117, lõigu lõpp (m) 142.

6.	Parandada Teeregistris Haava tee (teeregistri nr 1840025) teejoone teelõikude lõigupikkused ja esitada Transpordiametile järgmiselt:
6.1 Haudejaama tee kinnisasjal (kinnistu registriosa number 2287232,  katastritunnus 67401:009:0162) asuv teelõik pikkusega 77 meetrit, lõigu algus (m) 0, lõigu lõpp (m) 77;
6.2 Haava tee L1 (kinnistu registriosa number 2899332,  katastritunnus 67401:009:0283) asuv teelõik pikkusega 15 meetrit, lõigu algus (m) 77, lõigu lõpp (m) 92;
6.3 Haudejaama tee 17 kinnisasjal (kinnistu registriosa number 667232, katastritunnus 67401:009:1570) asuv teelõik pikkusega 25 meetrit, lõigu algus (m) 92, lõigu lõpp (m) 117;
6.3 Lepmetsa kinnisasjal (kinnistu registriosa number 29832, katastritunnus 18401:001:1014) asuv teelõik pikkusega 25 meetrit, lõigu algus (m) 117, lõigu lõpp (m) 142;
6.4 Haava tee L1 (kinnistu registriosa number 2899332,  katastritunnus 67401:009:0283) asuv teelõik pikkusega 347 meetrit, lõigu algus (m) 142, lõigu lõpp (m) 489.

7.	Korraldus jõustub teatavakstegemisest.

8.	Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Haapsalu Linnavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

/allkirjastatud digitaalselt/

Olavi Seisonen							/allkirjastatud digitaalselt/
Linnapea 			
			Erko Kalev
			Linnasekretär